open-index/open-wikipedia-markdown huggingface dataset:
קרב אראר

שמאל|ממוזער|250px|קיסר ודיוויקו; ציור מהמאה ה-19
**קרב אראר** (58 לפנה"ס) התרחש ליד נהר אראר (סון המודרנית) בין הצבא הרומאי תחת הנהגתו של יוליוס קיסר ושבט הטיגורינים תחת הנהגתו של דיוויקו.

הטיגורינים היו חלק משבט ההלווטים שהיגרו בשנת 58 לפנה"ס מהשפלה השווייצרית לגאליה. יוליוס קיסר, שביקש לזכות בתהילה אישית, התנגד להגירתם, תוך כדי שהוא מציג עצמו כמגן הגאלים מפני הפולשים הזרים. לאחר השתהות מסוימת ליד אגם ז'נבה, שלידו קיסר בנה ביצורים ומנה את חצייתם של ההווטים, הצליחו ההלווטים להתקדם לתוך גאליה והחלו לחצות את נהר הסון. החציה הייתה ארוכה ובזמן הזה קיסר הצליח לאסוף את צבאו ולהדביק את ההלווטים. 

מרבית ההלווטים הספיקו לחצות את הנהר, אך שבט הטיגורינים נותר עדיין בגדה המערבית. כאן תפס אותם קיסר. קרב סדור לא נערך במקום, כי הטיגורונים לא היו ערוכים לקרב וקיסר טבח בהם. הטיגורינים שלא נהרגו על ידי הרומאים נפוצו לכל עבר.

## קישורים חיצוניים

אראר
אראר
יונס יונסון

**יוֹנָס יוֹנָסוֹן** (בשוודית: **Pär-Ola Jonas Jonasson**; נולד ב-6 ביולי 1961) הוא עיתונאי וסופר שוודי. מוכר בעיקר בזכות ספרו הראשון "הזקן בן המאה שיצא מהחלון ונעלם", אשר נמכר רק בשוודיה עצמה בכ-800,000 עותקים.

## שנותיו הראשונות
יונסון נולד ב שבשוודיה ב-6 ביולי 1961. אביו התפרנס בתור נהג אמבולנס ואמו עבדה בתור אחות. לאחר שלמד שוודית וספרדית באוניברסיטת גטבורג, עבד כעיתונאי בעיתון Smålandsposten בוקשה, ובתור כותב בצהובון שוודי בערבים, כך עד שנת 1994. בשנת 1996, הקים חברת מדיה מצליחה בשם "OTW" אשר גדלה לכ-100 עובדים.

## הסבת מקצוע
לקראת סוף 2003, יונסון סבל מבעיות לחץ וכאבים רבים. למרות טיפול רפואי, בשנת 2005 נאלץ לשנות את אורח חייו לחלוטין לאחר 20 שנות תעסוקה בתעשיית התקשורת. יונסון מכר את העסק שלו ועבר לעיר סמורלנד המרוחקת עם חתולו. ב-2007, לאחר מספר שנים בהן חי בגפו, נישא לאישה נורווגית ועבר לגור בטיצ'ינו שבשווייץ, שם עמל על סיום כתיבת ספרו שעבד עליו זמן רב, "הזקן בן המאה שיצא מהחלון ונעלם". הספר פורסם ב-2009, ותורגם לכ-26 שפות שונות. הנישואין לא נחלו הצלחה והשניים התגרשו. בזמן תהליך הגירושין, נולד בנו, ולאחר מאמץ מפרך הצליח יונסון לזכות במשמורת על ילדו. החל משנת 2010, חי יונסון באי גוטלנד שבשוודיה יחד עם בנו.

ספרו השני "האנאלפביתית שידעה לספור" מגולל את סיפורה של נומבקו מיאקי, ילידת סווטו שבדרום אפריקה, ועוקב בצורה הומוריסטית אחריה במקביל להתרחשויות בעולם.

ספריו הנוספים שתורגמו לעברית הם: "הרוצח שחלם על מקום בגן עדן", "הזקן בן המאה ואחת שחשב שהוא חושב יותר מדי", "נקמה מתוקה בע"מ" ו"הנביאה והאידיוט".

## ספריו

* "**[[הזקן בן המאה שיצא מהחלון ונעלם]]**" (Hundraåringen som klev ut genom fönstret och försvann), 2009, בעברית: הוצאת כתר 2011, תרגמה רות שפירא
* "**האנאלפביתית שידעה לספור**" (Analfabeten som kunde räkna), 2012, בעברית: הוצאת כתר 2014, תרגמה רות שפירא
* "**הרוצח שחלם על מקום בגן עדן**" (), 2015, בעברית: הוצאת כתר 2016, תרגמה רות שפירא
* "**הזקן בן המאה ואחת שחשב שהוא חושב יותר מדי**"(*Hundraettåringen som tänkte att han tänkte för mycket*), 2018, הוצאת כתר 2019, תרגמה רות שפירא
* "**נקמה מתוקה בע"מ**"' (*Hämnden är ljuv AB*), 2021, הוצאת כתר 2021, תרגמה רות שפירא
* "**הנביאה והאידיוט**" (*Profeten och idioten*), 2022, הוצאת כתר 2024, תרגמה רות שפירא

## הסרטים
לאור הצלחת ספרו הראשון, "**[[הזקן בן המאה שיצא מהחלון ונעלם]]",** הוחלט להסריטו על ידי הבמאי השוודי פליקס הנגרן, בכיכובו של הקומיקאי רוברט גוסטאפסון. חלקו הראשון של הסרט יצא ב-2012 וחלקו השני ב-2013, אך לא זכה להצלחה כמו הספר.

הספר הרביעי "**הזקן בן המאה ואחת שחשב שהוא חושב יותר מדי"** גם כן עובד לסרט שיצא ב-2016.

## זכיות ופרסים
* (Swedish Booksellers Award (2010
* (German Pioneer Prize (*M-Pionier Preis*) from Mayersche Buchhandlung (2011
* (Danish Audiobook Award (2011
* (Prix Escapades (2012

## קישורים חיצוניים

* 
* 

## הערות שוליים

קטגוריה:סופרים שוודים
קטגוריה:בוגרי אוניברסיטת גטבורג
קטגוריה:שוודים שנולדו ב-1961
בנופי פאי

**בנופי פאי** הוא פאי  אנגלי העשוי קלתית אפויה או עשויה קרמבל ביסקוויטים וחמאה, עם מלית הכוללת בננות, שמנת וטופי המבושל מחלב מרוכז או ריבת חלב. חלק מגרסאות הבנופי מכילות שוקולד, קפה או שניהם גם יחד.

שם הקינוח הוא הלחם בסיסים של המרכיבים העיקריים שלו - בננה וטופי.

המצאת הבנופי פאי מיוחסת לנייג'ל מקנזי ואיאן דאודינג, השף והבעלים של מסעדת "הנזיר הרעב" הממוקמות בג'ווינגטון שבמזרח סאסקס בבריטניה. לטענתם הפאי פותח בשנת 1971, ומושפע ממנה אמריקאית בשם "בלומ'ס קופי טופי פאי". המנה זכתה לפופולריות כה רבה במסעדה עד כי הם "לא יכלו להוריד אותה מהתפריט". המתכון פורסם בספר הבישול של מקנזי שיצא בשנת 1974, והודפס שוב ב-1997.

בשנת 1984 הועלו מספר טענות בארצות הברית לפיהן השילוב של פאי בננה וטופי הוא אמריקאי ולא בריטי. בתגובה הציע מקנזי פרס בגובה 10,000 ליש"ט למי שיפריך את טענתו שהוא ודאודינג הם ממציאי המנה. איש לא הפריך את הטענה. מאז, המילה "בנופי" נקלטה בשפה האנגלית ומשמשת לתיאור כל מנה המשלבת בננה וטופי. מתכון העוגה אומץ על ידי מסעדות רבות ברחבי העולם, בעיקר מסעדות הודיות, והוא נחשב כיום ל"קינוח הודי מסורתי".

## קישורים חיצוניים

## הערות שוליים

קטגוריה:קינוחים
קטגוריה:המטבח האנגלי
קטגוריה:המטבח ההודי
קטגוריה:המטבח הבריטי: קינוחים
קטגוריה:פאי (מאפה)
קטגוריה:מאכלי בננה
נובאקי

**נובאקי** (בסלובקית: **Nováky**) היא עיירה במערב סלובקיה, על הנהר ניטרה. ליד העיר נמצאת תחנת כוח והיא אחד המרכזים של כריית פחם בסלובקיה. נכון לשנת 2021 מתגוררים בה 4,197 תושבים.

## תולדות העיר
האזכור הראשון במסמכים היסטוריים של היישוב הוא משנת 1113, ושמו בהם היה נובאץ (Nuovac).

בשנת 1942, בתקופת שלטון ממשלת הבובות הסלובקית של יוזף טיסו, נעשה שימוש במחנה צבאי שהיה קיים באזור (מחנה הריכוז נובאקי) לשם ריכוז יהודי סלובקיה ומעצרם, לפני גירוש חלק מהם למחנות ההשמדה הנאציים בפולין. על המחנה שמרו כוחות מ"משמר הלינקה" הפשיסטי הסלובקי. היה זה אחד משלושה מחנות ריכוז סלובקיים בהם רוכזו יהודי המדינה, בנוסף למחנות שהוקמו בסרד ובוויהנה (Vyhne). רוב היהודים שנעצרו בנובאקי לא נשלחו להשמדה.

בשנת 1961 קיבל היישוב מעמד של עיירה. ב-2001 היו בנובאקי, לצד האוכלוסייה הסלובקית, מיעוטים בני הלאומים הצ'כי, הצועני וההונגרי. כשלושה רבעים מאוכלוסיית העיירה הם קתולים, כחמישית אינם מזוהים מבחינה דתית וכן קיים בעיירה מיעוט לותרני קטן.

## קישורים חיצוניים

* 
* על מחנה הריכוז ליד נובקי בתוך התערוכה "סיפורה של הקהילה היהודית בברטיסלווה", באתר יד ושם
* הערך על מחנה הריכוז נובקי באנציקלופדיה של השואה באתר יד ושם

קטגוריה:סלובקיה: ערים
קטגוריה:יישובים שהוקמו במאה ה-12
ויהנה

**ויהנה** (בסלובקית: **Vyhne**) היא כפר במרכז סלובקיה, סמוך לעיר ההיסטורית באנסקה שטיאווניצה במחוז באנסקה ביסטריצה. ליד הכפר מצויה שמורת טבע בשם *Kamenné more* ("ים הסלעים").

## היסטוריה

ויהנה מוזכרת לראשונה במסמך משנת 1256. בשנת 1473 הוקמה בה המבשלה העתיקה ביותר בסלובקיה, על ידי מסדר אבירי היכל שלמה. בתקופת השואה הוקם בכפר מחנה ריכוז ועבודה ליהודי סלובקיה.

## דמוגרפיה
לפי מפקד שנערך ב-2001, הצהירו על עצמם 79% מתושבי הכפר כמשתייכים לכנסייה הרומית-קתולית ו-12.7% הצהירו על עצמם כעל חסרי דת.

## כלכלה
מהמאה ה-14 נעשה שימוש במעיינות החמים הנמצאים בכפר לשם הפעלת ספא. בזכות קרבתו של הכפר לעיר האמידה באנסקה שטיאווניצה הוחש פיתוח אתר הספא והוא נודע בזכות ביקוריהם של אישים כגון הסופר מור יוקאי והמדינאי פרנץ ראקוצי השני (Francis II Rákóczi). הספא נהרס בתקופת מלחמת העולם השנייה. במקום פעיל משנת 2007 פארק מים.

## קישורים חיצוניים

* 
* על מחנה הריכוז ליד ויהנה בתוך התערוכה "סיפורה של הקהילה היהודית בברטיסלווה", באתר יד ושם
* הערך על מחנה הריכוז ליד ויהנה באנציקלופדיה של השואה באתר יד ושם

קטגוריה:סלובקיה: יישובים
קטגוריה:יישובים שהוקמו במאה ה-14
ניקו מינורו

**ניקו מינורו** (באנגלית: **Nico Minoru**) היא דמות בדיונית של גיבורת-על המופיעה בחוברות הקומיקס Runaways ביקום מארוול קומיקס. דמותה הופיעה לראשונה בחוברת *Runaways #1* מיולי 2003, ונוצרה על ידי הכותב  בריאן ק. ווהן והמאייר אדריאן אלפונה.

ניקו מינורו היא בתם של רוברט וטינה מינורו, מכשפים שהצטרפו לקבוצת "להקת האריות" ואירחו כל שנה חמישה זוגות מהקבוצה. ניקו ריגלה אחר מעשיהם של הוריה, וברחה מביתה כשגילתה כשלהקת האריות רצחו ילדה חפה מפשע. ניקו נתקלת בהוריה, המגלים לה את סודותיהם. ניקו המאוכזבת גונבת מהם את מטה הכישוף "מטה האחד", ומגלה כי ברשותה יכולות כישוף חזקות שירשה מהוריה; אומנם, לפני כל כישוף, עליה להקיז את דמה, ומסוגלת להשתמש בכל כישוף רק פעם אחת. 

ניקו מצטרפת לקבוצת Runaways, וכשמנהיג הקבוצה, אלכס ויילדר, מתגלה כמרגל לטובת להקת האריות, ניקו תופסת את מקומו כמנהיגת הקבוצה. בהרפתקאותיה ניקו התעמתה עם ויקאן מקבוצת האוונג'רס הצעירים, ירשה את הכינוי "האחות גרים" ובסדרה משנת 2013, "אוונג'רס ארנה", נחטפה על ידי ארקייד אל "אי עולם הרצח" לצד 15 בני נוער (בהם רפטיל, לורה קיני וחברה של ניקו לקבוצת Runaways צ'ייס סטיין), שם נאלצו להתחרות בקרבות עד מוות כדי לשרוד. ניקו הצטרפה לקבוצת "איי-פורס" הנשית במהלך אירועי "מארוול החדשה והשונה".

את דמותה של ניקו מינורו בסדרת הלייב אקשן "הבורחים" מגלמת השחקנית ליריקה אוקאנו.וגם מופיעה בתפקיד אורח בסדרה **הספיידרמן הידידותי מהשכונה** **כבר מהפרק הראשון**

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:דמויות מתוך קומיקס
קטגוריה:גיבורי-על במארוול קומיקס
קטגוריה:קוסמים בדיוניים
פרס בנק דיסקונט

**פרס בנק דיסקונט לאמנות** (גם פרס אי.די.בי) הוא פרס שהוענק בין השנים 1983–2007 לאמן ישראלי על ידי מוזיאון ישראל בתרומת בנק דיסקונט.

## זוכי הפרס

בנק דיסקונט
בנק דיסקונט
*
ויקטור מנצ'ה

**ויקטור מנצ'ה** (באנגלית: **Victor Mancha**) הוא דמות בדיונית של גיבור-על אנדרואיד-קיבורג המופיעה בחוברות הקומיקס Runaways והאוונג'רס ביקום מארוול קומיקס. דמותו הופיעה לראשונה בחוברת *Runaways Vol.2 #1* מאפריל 2005 ונוצרה על ידי הכותב בריאן ק. ווהן והמאייר אדריאן אלפונה.

ויקטור מנצ'ה הוא למעשה אנדרואיד-קיבורג שנבנה על ידי אולטרון, כדי שיבצע את המשימה שבה נכשל "אחיו" של ויקטור, ויז'ן: להסתנן לקבוצת האוונג'רס, ולהשמיד אותה. אמו של ויקטור, מארינלה, נהרגה, ואביו המאמץ של ויקטור, שדמה במראהו לדוקטור דום, היה למעשה דום-בוט. ויקטור פגש בקבוצת Runaways, ועל אף אזהרותיה של גרטרוד יורקס מהעתיד, הצטרף לקבוצה. ויקטור זכה לשלל כינויים מחברי הקבוצה, מביניהם "ילד המחשבון" של צ'ייס ו"זאפר" של ניקו מינורו, שאיתה מתחיל במערכת יחסים. ויקטור הוכיח את ערכו וגילה את כוחותיו בקרב מול "הנחיל".

במפגש עם קבוצת האוונג'רס הצעירים באירועי מלחמת אזרחים, ויקטור נפגש עם הויז'ן ג'ונאס. לאחרונה, צ'ייס בגד בקבוצה וגנב את "מטה האחד" של ניקו, וחשף כי לוויקטור ישנם שלושה קודים המפעילים מערכות כיבוי, ובכל קוד ניתן להשתמש פעם אחת. לאחר שהנרי פים הרס את אולטרון, הווירוס שבו השתמש התפתח לישות בינה-מלאכותית בשם "דמטריוס". סוכנת S.H.I.E.L.D מוניקה צ'אנג נדרשת להרוס את דמטריוס, ולצורך כך מרכיבה קבוצה חדשה של האוונג'רס בשם "האוונג'רס בינה מלאכותית". ויז'ן גייס את ויקטור לקבוצה, וויקטור נהרס באחת מהרפתקאותיהם. אמנם, הוא נראה חי ושב לפעילות. במהלך אירועי "מארוול החדשה והשונה", מנצ'ה נשלח בידי חברי קבוצת האוונג'רס לפקח על ויז'ן ו"משפחתו" החדשה, אותה יצר, ומצא את מותו במשימה זו.

כחלק מהרצה מחודשת של כותר Runaways הוחייה ויקטור בידי חברו לקבוצה, צ'ייס סטיין, ואימץ את הכינוי "קיד ג'סטיס".

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:האוונג'רס
קטגוריה:גיבורי-על במארוול קומיקס
דאק דיינסטי

**דאק דיינסטי** (באנגלית **Duck Dynasty**, בתרגום מילולי לעברית "שושלת הברווזים") היא סדרת מציאות אמריקאית, ששודרה בערוץ A&E בשנים 2012–2017. הסדרה עוסקת בבני משפחת רוברטסון מלואיזיאנה, שהתעשרו ממכירת ציוד לציד ברווזים, אך שומרים במידה רבה על אורח החיים וסולם הערכים הישן של הדרום הכפרי בארצות הברית. רוב פרקי הסדרה זכו ל-8.5 מיליון צופים והיא הפכה לתוכנית הטלוויזיה הנצפית ביותר בערוץ A&E.

בעקבות הצלחת הסדרה, הוציאו בני המשפחה, באוקטובר 2013, אלבום של מזמורי חג המולד, שנמכר במאות אלפי עותקים. אחדים מהם כתבו ספרים העוסקים בחייהם ובאמונותיהם.

## המשתתפים
* **פיליפ (פיל) רוברטסון** (נולד ב-24 באפריל 1946, נפטר ב-25 במאי 2025) - החמישי משבעת ילדיהם של ג'יימס ומריט רוברטסון. בעברו שחקן פוטבול בליגת המכללות ומורה. רוברטסון פיתח משרוקית לציד ברווזים, רשם עליה פטנט, וב-1973 הקים את החברה המשפחתית **מפקד הברווזים** (באנגלית, Duck Commander). נשוי ואב לארבעה.
* **מרשה קיי רוברטסון (מיס קיי)** (נולדה ב-1 בדצמבר 1950) - נשאה לפיל בהיותה בת 16. עקרת בית ומחברת ספר בישול.
* **סיילאס (סיי) רוברטסון** (נולד ב-27 באפריל 1948) - אחיו של פיל, מכונה בסדרה "הדוד סיי". גויס לצבא ארצות הברית ב-1969, שרת במלחמת וייטנאם, והמשיך בשרות צבאי עד 1993. עובד מאז בחברה המשפחתית. נשוי ואב לשניים.
* **ויליאם (וילי) רוברטסון** (נולד ב-22 באפריל 1972) - בנם השלישי של פיל ומיס קיי, מנכ"ל החברה ומי שהוביל את צמיחתה לעסק של מיליונים. משתתפי הסדרה נוהגים ללגלג על התרחקותו (היחסית) מאורח החיים המסורתי של המשפחה. וילי נשוי לקורי, מנהלת המשרד של החברה, והם הורים לחמישה ילדים, שניים מהם מאומצים.
* **ג'ייסון סיילאס (ג'ייס) רוברטסון** (נולד ב-16 באוגוסט 1969) - בנם השני של פיל ומיס קיי, מנהל התפעול של החברה ומפתח משרוקיות לציד ברווזים. נשוי ואב שלושה.
***ג'פטה (ג'פ) רוברטסון** (נולד ב-28 במאי 1978 - הצעיר שבמשפחה עובד לעיתים במפקדת הברווזים אימו קיי דואגת לו לרבות ומצדיקה אותו.
***ג'סטין מרטין** - עובד במפקדת הברווזים מאופיין כבחור גדול ועצלן.
***ג'וש גודווין** - עובד במפקדת הברווזים מאופיין כבחור גדול, עצלן, פחדן ואכלן.

## מחלוקת
בדצמבר 2013 השעה ערוץ A&E את פיל רוברטסון מן הסדרה, בעקבות התבטאויות נגד הומוסקסואליות בריאיון לכתב העת GQ. ההשעיה בוטלה כעבור תשעה ימים, בעקבות לחץ של מעריצים וארגונים שמרניים.

## דיסקוגרפיה

* Duck the Halls: A Robertson Family Christmas (Universal Music Group Nashville, 2013)


## ספרים מאת משתתפי הסדרה


*The Duck Commander Family: How Faith, Family, and Ducks Built a Dynasty, by Willie Robertson, Korie Robertson and Mark Schlabach
* Happy, Happy, Happy: My Life and Legacy as the Duck Commander, by Phil Robertson and Mark Schlabach
* Miss Kay's Duck Commander Kitchen: Faith, Family, and Food - Bringing Our Home to Your Table, by Kay Robertson and Chrys Howard
* Si-cology 1: Tales and Wisdom from Duck Dynasty's Favorite Uncle, by Si Robertson


## קישורים חיצוניים
* 

* 
* 
* 
* 
* 

קטגוריה:תוכניות מציאות אמריקאיות
קטגוריה:מחלוקות הקשורות לתקשורת המונים בארצות הברית
קטגוריה:A&E: תוכן מקור
קטגוריה:ערוץ המזרח התיכון - תוכניות רכש
קטגוריה:תוכניות טלוויזיה אמריקאיות שעלו לשידור בשנות ה-2010
דרגות פציעה

**דרגות הפציעה** נקבעות על פי מדרג חומרת הפציעה - Injury Severity Score (או ISS). מדרג רפואי זה מאפשר לקבוע חומרה של פציעת טראומה באמצעות שיטת ניקוד פשוטה הנעה בין 1 ל-75 ועל ידי כך לאפשר לצוותים הרפואיים בדרגי הטיפול השונים לחלק את משאביהם בצורה הוגנת ותועלתית, לקבוע סדר קדימויות טיפול, סדר קדימויות פינוי ופרוגנוזה של הפצועים. שיטה זו נפוצה ומקובלת ברחבי העולם בכל הדרגים הרפואיים - בצבא, בשירותי ההצלה ובבתי החולים.

שיטת דירוג זו מבוססת על מדרג הפציעה המקוצר, ה-Abbreviated Injury Scale (או AIS) - שיטה לקביעת חומרת פציעה באזור מסוים שהומצאה על ידי ועדת מדרג הפציעה המקוצר בארגון לקידום רפואה לתאונות דרכים (Association for the Advancement of Automotive Medicine - AAAM).

## מדרג הפציעה המקוצר (AIS)
מדרג הפציעה המקוצר הוא מדרג בינלאומי אנטומי מוסכם, של שיטת ניקוד לחומרת פציעה, המסווג כל פציעה בכל אזור בגוף לפי חומרתה היחסית **בסולם של שישה ערכים:**
#קל - Minor 
#בינוני - Moderate
#קשה - Serious 
#קשה מאד - Severe
#אנוש - Critical
#בלתי ניתן לטיפול באותו רגע - Maximal

**המדרג מחלק את הגוף לתשעה מחוזות מתאימים:**
*ראש
*פנים
*צוואר
*חזה
*בטן
*עמוד שדרה
*גף עליון
*גף תחתון
*איברים חיצוניים ואחרים

## מדרג חומרת הפציעה

מדרג חומרת הפציעה מבוסס על מדרג הפציעה המקוצר. על מנת לחשב את מדרג חומרת הפציעה עבור פצוע, הגוף מחולק לשישה אזורים:

* ראש או צוואר - כולל עמוד השדרה הצווארי
* פנים - כולל שלד הפנים, אף, פה, עיניים ואוזניים
* חזה - כולל עמוד השדרה החזי והסרעפת.
* בטן או אזור האגן - איברים פנימיים של הבטן ועמוד השדרה המותני.
* גפיים או חגורת האגן - שלד האגן
* איברים חיצוניים

על מנת לחשב את מדרג חומרת הפציעה, יש להשתמש בערכים הגבוהים ביותר שהתקבלו במדרג הפציעה המקוצר, בשלושת אזורי ה-ISS בהם חומרת הפציעה היא הגבוהה ביותר. את ערכים אלו יש להעלות בריבוע ולסכום אותם. לדוגמה - מדרג חומרת הפציעה = א^2 + ב^2 + ג^2, כאשר א', ב' וג' מייצגים את הערכים של האזורים הפגועים ביותר בגוף שהתקבלו ממדרג הפציעה המקוצר. ערכי מדרג חומרת הפציעה כאמור, נעים בין 1 ל-75 (ניקוד של 5 עבור כל אחד משלושת אזורי הפציעה יוביל למדרג חומרת הפציעה של 75). אם אחד מהערכים במדרג הפציעה המקוצר הוא 6,  מדרג חומרת הפציעה הופך מידית ל-75, משום שניקוד של 6 (מקסימלי) מצביע על חוסר תועלת בהענקת טיפול רפואי נוסף לשימור חיים (המשמעות היא לעיתים הפסקת הטיפול הרפואי בעת אירוע רב נפגעים).
## קישורים חיצוניים
מחשבון לחישוב ISS

## הערות שוליים

קטגוריה:רפואת חירום
קטגוריה:בדיקות רפואיות
קטגוריה:מדדים רפואיים
על הכדור והגליל

[ממוזער|על הכדור והגליל, דף מתוך הספר ב[לטינית]]
**על הכדור והגליל** (באנגלית: **On the Sphere and Cylinder**) היא עבודה שפורסמה בידי ארכימדס בשני כרכים בשנת 225 לפנה"ס. העבודה דנה ביחס שבין הכדור לגליל, ובאופן ראוי לציון מתארת לפרטים איך למצוא את שטח הפנים של הספירה והנפח של הכדור המוכל בה והערכים האנלוגיים עבור הגליל, והוא היה הראשון לעשות זאת.

## תכנים
### המשפטים המרכזיים
ממוזער|הנפח של הספירה ביחס לנפח של הגליל הוא כמו 2 ל 3
הנוסחאות הראשיות הנגזרות בחיבור "על הכדור והגליל" הן אלה המוזכרות לעיל: שטח הפנים של הספירה, הנפח של הכדור המוכל בה, שטח הפנים והנפח של הגליל. בעבודתו, ארכימדס הראה ששטח הפנים של הגליל שווה:
:A_C=2\pi r^2+2\pi rh=2\pi r(r+h)
וכי נפח הגליל הוא:
:V_C=\pi r^2h
על הספירה, ארכימדס הראה ששטח הפנים שלה שווה ל-4 פעמים השטח של מעגל גדול. במונחים מודרניים, שטח הפנים שווה:
:A_S=4\pi r^2
התוצאה של הנפח של הכדור קבעה שהוא שני שלישים מנפחו של הגליל החוסם אותו, כלומר:
:V_S=\frac{4}{3}\pi r^3
ארכימדס היה גאה באופן מיוחד בתוצאה האחרונה, והוא ביקש כי שרטוט של כדור חסום בגליל יחרט על מצבתו – מכיוון ש-h=2r, הוא הראה שגם נפח וגם שטח הפנים של הכדור הם שני שלישים מאלה של הגליל. מאוחר יותר, הפילוסוף הרומאי מרקוס טוליוס קיקרו גילה את המצבה, שנהייתה מוקפת בעבותות הצמחייה הגדלה הסובבת.

הטיעון שארכימדס השתמש בו כדי להוכיח את הנוסחה לנפח הכדור היה קשור בגאומטריה שלו, בעוד שטקסטים מודרניים רבים מספקים גרסה מפושטת באמצעות מושג הגבול, אשר כמובן שלא התקיים בזמנו של ארכימדס - טקסטים מודרניים נעזרים לעיתים קרובות באינטגרציה על נפח קליפות כדוריות בעובי אינפיניטסימלי, בהתבסס על הנוסחה לשטח פניו של הכדור. אולם ביצוע אינטגרציה כזאת דורשת הסתכלות אלגברית מפורשת, אשר התפתחה רק ב וכמובן שלא התקיימה בזמנו של ארכימדס. במקום זאת, ארכימדס נעזר בחצי מצולע חסום בחצי מעגל, ואז סובב את שניהם כדי ליצור קונגלומרט גאומטרי תלת־ממדי, אשר אז הוא קבע את נפחו.

ייתכן כי זו אינה הדרך המקורית בה הוא גילה את התוצאה, אלא רק הטיעון הפורמלי הטוב ביותר להציג אותה באופן שהולם את המסורת המתמטית היוונית. השיטה המקורית שלו יכולה הייתה להיות שימוש חכם במנופים, כפי שהסתבר לאחר הגילוי מחדש של הפלימפססט שלו במאה ה-19.

### תוצאות ביניים חשובות
*כשהוא קבע לראשונה את שטח פניו של כדור, ארכימדס הפעיל משפט גאומטרי (אותו גילה והוכיח) השקול לזהות הטריגונומטרית הבאה:
:\sin\left(\frac{\pi}{2n}\right)+\sin\left(2\frac{\pi}{2n}\right)+\cdots+\sin\left((2n-1)\frac{\pi}{2n}\right)=\cot\left(\frac{\pi}{4n}\right)
זהות זו אינה פשוטה להוכחה כלל וכלל והוכחה מודרנית שלה נעזרת בשורשי יחידה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גאומטריה
קטגוריה:ארכימדס
קטגוריה:ספרי מתמטיקה
קטגוריה:ספרי המאה ה-3 לפנה"ס
שטאנה (קומיקס)

**שטאנה** (באנגלית: **Satana**) היא דמות בדיונית של נבלת-על המופיעה בחוברות הקומיקס ביקום מארוול קומיקס. דמותה הופיעה לראשונה בחוברת *Vampire Tales #2* מאוקטובר 1973 ונוצרה על ידי הכותב רוי תומאס והמאייר ג'ון רומיטה האב.

שטאנה הלסטרום היא בתו של מרדוך קוריוס, שד הטוען כי הוא השטן, אך לפי שד אחר זהו לוציפר. מרדוך לבש צורה אנושית ונישא לוויקטוריה הלסטרום, שהולידה לו שני ילדים - דיימון ושטאנה. שטאנה הייתה קרובה לאביה, הצטרפה אליו וביצעה עמו מעשי קסם שחור, בניגוד לדיימון שדחה אותם ותיעב את דרכיהם. באחד מריטואלי קסם שחור, נתפסו שטאנה ואביה בידי אמה במרתפי אחוזתם. אמה השתגעה ומתה למראה צורתו הדמונית של בעלה, שלקח את שטאנה עמו לגיהנום להמשך אימון כוחותיה והותיר את דיימון בבית יתומים. בגיהנום, נשמתה אוחדה עם שד מרושע בשם הביסיליסק, שנוכחותו מעצימה את כוחותיה.

שטאנה החלה לעבוד בשירותו של אביה, וגורשה לכדור הארץ כסוקובוס בידי רביעיית שדים. לאחר שהביסיליסק הטיל קללת ליקנתרופיה על דוקטור סטריינג', שטאנה הקריבה את חייה כדי להרוג את הבסיליסק, לאחר שראתה את חשיבותו של דוקטור סטריינג' ביקום מארוול. היא הוחייתה לאחר מכן בידי אביה, וככל הנראה נהרגה מחוץ לחוברות הקומיקס.

שטאנה הוחייתה בידי דוקטור סטריינג' והצטרפה לקבוצת "המכשפות", שמטרתן הייתה הבסת שד שנכנס בגופו של אחיה של ג'ניפר קייל. היא הצטרפה לקבוצת ת'נדרבולטס של לוק קייג', ונראתה לאחרונה כשליטת ממד גיהנום שיצרה.

## קישורים חיצוניים
* דף הדמות באתר הרשמי של חברת מארוול קומיקס
* דף הדמות בפרויקט פאנדום של מארוול קומיקס

קטגוריה:נבלי על במארוול קומיקס
קטגוריה:קוסמים בדיוניים
Louder

***Louder*** הוא אלבום הבכורה של הזמרת והשחקנית האמריקאית ליאה מישל, שיצא על ידי קולומביה רקורדס ב-28 בפברואר 2014. הסינגל המוביל מהאלבום הוא "Cannonball" שיצא לאור לפני שחרורו של האלבום. מישל שיתפה פעולה עם המון כותבי שירים ומפיקים שחלקם עבדו בעבר עם מספר זמרים כגון דמי לובאטו וריהאנה. מוזיקלית, הז'אנר של האלבום הוא פופ, עם השפעות מהז'אנרים דאנס-פופ, ווקאלית ופופ רוק. האלבום מדבר על כוח ועוצמה, יחסים רומנטיים, ואובדן האהבה.

בארצות הברית, האלבום מכר 62,000 עותקים בשבוע הראשון ליציאתו ודורג במקום 5 במצעד האלבומים האמריקאי. בבריטניה, האלבום הגיע למקום 16 במצעד האלבומים הבריטי. בקנדה, האלבום דורג גם כן במקום 4 בשבוע הראשון שלו. בנוסף לסינגל הראשון "Cannonball", יצאו ארבעה סינגלים שיווקיים לקידום האלבום.

## קידום
הסינגל הראשון מן האלבום, "Cannonball", יצא ב-10 בדצמבר 2013. מישל הופיעה עם השיר לראשונה בתוכנית האירוח של אלן דג'נרס ב-12 בדצמבר 2013. השיר נכתב על ידי סיה פרלר, בני בלנקו וטור אריק. ב-19 בדצמבר 2013, הופיעה מישל עם השיר באירוע גמר של התוכנית האמריקאית "אקס פקטור".

## הצלחה מסחרית
האלבום דורג במקום הרביעי בארצות הברית ובקנדה. בנוסף, דורג האלבום בטופ 20 בבלגיה, צרפת, הולנד, ספרד ושווייץ. באיטליה הגיע האלבום למקום השמיני.

## סינגלים
* "Cannonball" יצא כסינגל המוביל מהאלבום ב-10 בדצמבר 2013. השיר דורג במקום 75 בבילבורד הוט 100 בארצות הברית, עם 51,000 הורדות דיגיטליות. הזמרת הופיעה עם השיר במספר אירועים. היא הופיעה לראשונה עם השיר בתוכנית האירוח של אלן דג'נרס, *The Ellen DeGeneres Show *ובתוכנית הכישרונות האמריקאית, *The X Factor USA*.
* "On My Way" ייצא ב-4 במאי 2014 כסינגל השני מהאלבום. השיר הגיע למקום 85 במצעד הסינגלים של קנדה, והגיע למקום 45 בצרפת וספרד. מישל הופיעה עם השיר בתוכנית האירוח של אלן דג'נרס ב-19 במרץ 2014, אחרי שהודיעה בטוויטר ש-"On My Way" ישוחרר כסינגל השני מהאלבום.

## רצועות השמעה

## קישורים חיצוניים

קטגוריה:אלבומי בכורה מ-2014
קטגוריה:אלבומים באנגלית
קטגוריה:אלבומי חברת קולומביה רקורדס
אהרן דאום

[ממוזער|הרב אהרן דאום ברחבת [הכותל המערבי]]
**אהרן דאום** (6 בינואר 1951 – 27 ביוני 2018) היה רב אורתודוקסי מודרני באנטוורפן, שכיהן תקופה כרב הקהילה היהודית בפרנקפורט על נהר מיין שבגרמניה.

## ביוגרפיה
נולד בבני ברק, כבן בכור בין ארבעה בנים, לשמואל ולרבקה-גניה דאום. למד בישיבה קטנה "רוז'ין" בבני ברק. בשנת 1965 נסע ללונדון ללמוד בישיבה "הרמה" בראשות הרב אליקים שלזינגר, ומשם עבר לישיבת עץ חיים במונטרה שבשווייץ. בשנת 1975 המשיך את לימודיו ב–Jews' College, והשלים תואר ראשון בלימודי יהדות וספרות רבנית. בשנת 1978 החל את לימודיו בישיבת רבינו יצחק אלחנן, שם הוסמך לרבנות על ידי הרב יוסף דוב הלוי סולובייצ'יק. המשיך את לימודיו ב"ישיבה אוניברסיטה" לתואר שני בלימודי תנ"ך.

הוא שב לאירופה ונשא את שמחה פריידא פרנקל, ולזוג נולדו שלושה ילדים.

בשנת 1982 התמנה כרבה של העיר ביל/ביין בשווייץ. בשנת 1986 עזב את משרתו לטובת התמחות בחקר הדת וקבלת תואר דוקטור במכון נוצרי-יהודי בלוצרן, שלוחה של הפקולטה לחקר דתות שעל יד אוניברסיטת לוצרן בשווייץ.

בשנת 1987 התמנה כרב הקהילה היהודית בפרנקפורט שבגרמניה, באופן מעשי שימש הרב דאום כרב היחיד בקהלת פרנקפורט. בשנת 1993 התפטר הרב דאום ממשרתו ועזב בחודש יולי 1993 את קהלת פרנקפורט לגור באנטוורפן שבבלגיה. הוא עסק במסירת שיעורי יהדות בבתי ספר יהודיים וכלליים.

בשנת 1995 החל לשמש כמרצה למשפט עברי ב"פקולטה לדת משווה" בווילרייק. הוא קיבל מן המוסד תואר "פרופסור לשם כבוד".

החל משנת 2001 החל לעסוק עם רעייתו בפעילויות ופרויקטים של "קירוב רחוקים" ליהודים וכן ללא-יהודים המתעניינים ביהדות ועומדים לפני גיור. פעילותו נעשית בשיתוף פעולה עם "מרכז שלום".

ב-2018 נפטר באנטוורפן שבבלגיה.

דאום היה בן דודו של הרב יחזקאל דאום.

## פרסומים
בהיותו בשווייץ פרסם מסות בענייני הלכה בשבועון היהודי שווייצרי "Judishe Rundschau". בזמן כהונתו כרב של הקהילה היהודית בפרנקפורט פרסם מאמרים בעיתון השבועי ”Die Judische Algemeine“.

פרסם מאז שנת 2010 טור חודשי בעיתון היהודי "Joods Actueel" היוצא בבלגיה.

הוציא לאור שני ספרים הלכתיים בשפה הגרמנית "Halacha Aktuell".

## רשימת חיבוריו
ספריו בעברית:
*"עיונים בהלכה" (Haag und Herchen Verlag, Frankfurt am Main, 1992, p. 93)

ספריו בגרמנית:

* Halacha aktuell, Jüdische Religionsgestze und Bräuche im modernen Alltag (Haag und Herchen Verlag, Frankfurt am Main, 1992, 2 Vol.)
*Die Feiertage Israels, Die jüdischen Feiertage in er Sicht der Tradition (Herchen Verlag, Frankfurt am Main, vol. I, 1993, vol. II, 1994,)
* "Das aschkenasische Rabbinat: Studien über Glaube und Schicksal" (Julius Carlebach) / Die Rolle des Rabbiners in Deutschland heute (Ahron Daum)


## קישורים חיצוניים

* 

## הערות שוליים

קטגוריה:רבנים אורתודוקסים גרמנים
קטגוריה:רבנים שווייצרים
קטגוריה:פרנקפורט: רבנים
קטגוריה:אנטוורפן: רבנים
קטגוריה:תנועת התשובה: פעילים
קטגוריה:ישראלים שהיגרו לממלכה המאוחדת
קטגוריה:בוגרי ישיבת רבי יצחק אלחנן
קטגוריה:בוגרי בית הספר ללימודי יהדות של לונדון
קטגוריה:ישראלים שנולדו ב-1951
קטגוריה:ישראלים שנפטרו ב-2018
קרחון בירדמור

**קרחון בירדמור** (באנגלית: **Beardmore Glacier**) הוא קרחון באזור חוף דופק של שטח חסות רוס שבאנטארקטיקה.

קרחון בירדמור הוא אחד הקרחונים הגדולים בעולם, שאורכו 160 ק"מ. הקרחון הוא אחד המעברים העיקרים ממדף הקרח רוס דרך רכסי המלכה אלכסנדרה ורכס חבר העמים של ההרים הטראנס-אנטארקטיים אל רמת הקוטב, והיה אחד הנתיבים הראשונים אל הקוטב הדרומי.

קרחון בירדמור מתאפיין בשיפוע תלול של כ-2200 מטרים, ממישור הקוטב הדרומי ועד שפכו למדף הקרח רוס. לרגלי הקרחון נמצא הר הואופ.

## היסטוריה
### גילוי הקרחון

גילה את הקרחון ארנסט שקלטון במהלך משלחת נמרוד בהנהגתו בשנת 1908. אף כי שקלטון פנה לאחור לפני שהגיע אל הקוטב הדרומי, היה זה הוא שגילה את הנתיב המוכח הראשון אל הקוטב, ובכך היה לאדם הראשון שהציג רגל על רמת הקוטב הכבירה. בשנים 1911 – 1912 הגיעו קפטן סקוט וצוות משלחת טרה נובה שלו אל הקוטב הדרומי בטיפוס על קרחון בירדמור. עם זאת, הם הגיעו אל הקוטב חודש אחרי רואלד אמונדסן וצוות משלחת הקוטב הדרומי שלו, שטיפסו על קרחון אקסל הייברג, שלא היה מוכר עד אז.

### מקור השם

קרחון בירדמור קרוי על שם סר ויליאם בירדמור, תעשיין סקוטי ומממן המשלחת, שנולד ב-1856.

## גאולוגיה

בשנת 2016 התגלה על הקרחון מאובן של חיפושית שחיה באזור לפני כ-14–20 מיליון שנים. בנוסף לכך התגלו בקרחון מאובני עץ, מאובני דינוזאורים, מאובני זוחלים שונים, שרכים ואלמוגים - עדויות לתקופות שבהן שרר אקלים ממוזג באנטארקטיקה.

## לקריאה נוספת

• Lyons, W. B. et al., **[https://www.eaps.purdue.edu/michalski/docs/publications/srep26189.pdf The Soil Geochemistry in the Beardmore Glacier Region, Antarctica: Implications for Terrestrial Ecosystem History]**, Sci. Rep. 6, 26189; doi: 10.1038/srep26189 (2016)

• Peter J. Barrett, **[https://core.ac.uk/download/pdf/159607962.pdf STRATIGRAPHY AND PETROLOGY OF THE MAINLY FLUVIATILE PERMIAN AND TRIASSIC BEACON ROCKS, BEARDMORE GLACIER AREA, ANTARCTICA ]**, Institute of Polar Studies, The Ohio State University, Columbus, Ohio 

## קישורים חיצוניים

* קרחון בידמור באתר הסקר הגאולוגי של ארצות הברית
* 
* מחשבון מרחקים - המרחק מקרחון בירדמור לאתרים סמוכים

## הערות שוליים

בירדמור
ביטיס

[ממוזער|[ביטיס קרנפי]]
[ממוזער|[ביטיס פרינגיי]]
**ביטיס** (שם מדעי: *Bitis*) הוא סוג של נחש ארסי בתת-משפחת הצפעונים המצוי באפריקה וחצי האי ערב. הביטיס כולל בתוכו חלק ממיני הצפעיים הגדולים ביותר והקטנים ביותר בעולם. המינים בו ידועים בתצוגה מראה המאיים שלהם הכוללת את ניפוח הגוף ונשיפות קולניות. ישנם 14 מינים מוכרים תחת הסוג ביטיס.

## תיאור
מגוון הגדלים של המינים השונים קיצוני, החל מהמין הקטן ביותר *B. schneideri*, שגדל לאורך מקסימלי של 28 ס"מ וייתכן שהוא הצפע הקטן בעולם, ועד לביטיס גבוני, שיכול להגיע לאורך של מעל 2 מטר והוא הצפע הכבד בעולם.

לכולם ראש משולש, רחב בעל חוטם מעוגל, הנבדל מהצוואר, ומכוסה בקשקשים קטנים. למספר מינים קשקשים מוגדלים הנראים כמו קרניים. העיניים קטנות יחסית והם בעלי נחיריים גדולים המופנים כלפי חוץ ולמעלה.

הנחשים האלה משתנים ממוצעים למאוד רחבים ובעלי זנב קצר.

## התנהגות
מיני הביטיס ידועים בשל נטייתם לנפח את גופם ולהשמיע קולות נשיפה חזקים לצורך הרתעה ואיום. הם שוכני קרקע וצדים מן המארב. הם בעלי מראה איטי ומגושם, אך הם מסוגלים להכיש במהירות מדהימה. בניגוד לצפעוני גומה, הביטיס חסר את איבר קולט החום, ולא הראה כל שינוי התנהגות בבדיקות מעבדה כלפי חפצים קרים או חמים שדימו טרף.

כל מיני הביטיס משריצים מספר גדול של צאצאים.

הארס שלהם נחשב למסוכן, ובמינים מסוימים מסוכן מאוד. קיימים לפחות שישה סוגים של נוגדני ארס שונים למינים השונים בסוג זה.

## מיון
סוג זה כולל, נכון למאי 2025, 18 מינים. 
* תת-משפחה צפעונים (Viperinae)
** סוג **ביטיס** (*Bitis*)
*** מין *Bitis albanica*
*** מין ביטיס מתנפח (*Bitis arietans*)
*** מין *Bitis armata*
*** מין *Bitis atropos*
*** מין *Bitis caudalis*
*** מין *Bitis cornuta*
*** מין ביטיס גבוני (*Bitis gabonica*)
*** מין *Bitis harenna*
*** מין *Bitis heraldica*
*** מין *Bitis inornata*
*** מין ביטיס קרנפי (*Bitis nasicornis*)
*** מין ביטיס הרים אתיופי (*Bitis parviocula*)
*** מין ביטיס פרינגיי (*Bitis peringueyi*)
*** מין *Bitis rhinoceros*
*** מין *Bitis rubida*
*** מין *Bitis schneideri*
*** מין *Bitis worthingtoni*
*** מין *Bitis xeropaga*

## קישורים חיצוניים

* 

## הערות שוליים

קטגוריה:בעלי חיים שתוארו ב-1842
קטגוריה:טקסונים שתוארו בידי ג'ון אדוארד גריי
קטגוריה:צפעונים
ויל וגרייס – דמויות משנה

השחקנים והדמויות בסדרה "ויל וגרייס".
## דמויות ראשיות

## מפתח

## דמויות אורחות

## כוכבים אורחים בהופעה חד-פעמית

## כוכבים אורחים בתפקיד עצמם

## הערות שוליים

*
קטגוריה:דמויות משנה
קטגוריה:רשימות של דמויות טלוויזיוניות
דייוויד כהן

**דייוויד סנפורד כהן** (תעתיק שם משפחתו מאוית לחלופין גם כ"**קוהאן**"; באנגלית: **David Sanford Kohan**; נולד ב-16 באפריל 1964) הוא תסריטאי ומפיק טלוויזיה יהודי-אמריקאי.

## ביוגרפיה
כהן נולד בניו יורק, ניו יורק, בוגר אוניברסיטת וסליאן. הוא בנו של התסריטאי באז כהן, אחיה של התסריטאית והמפיקה ג'נג'י כהן, וגיסם של התסריטאים כריסטופר נוקסון ומרטי נוקסון. יש לו אח תאום בשם ג'ונו.

לאחר כתיבה ל-"שנות הקסם" ול-"The Dennis Miller Show", כהן הפיק את "ויל וגרייס", "Boston Common", "בוקר טוב מיאמי", "Twins" ו-"Four Kings", "שטויות שאבא שלי אומר" ביחד עם מקס מוצ'ניק. כהן זכה בפרס אמי וב-"People's Choice Award". הוא היה מועמד לפרס גלובוס הזהב.

כהן ומוצ'ניק חברו יחד, ומיזגו את שמות המשפחה שלהם לשם KoMut - שמה שם חברת ההפקות שבבעלותם, אשר במסגרתה הופקו, בין השאר "ויל וגרייס" ו"שטויות שאבא שלי אומר".

בשנת 2025 יצר והפיק יחד עם מקס מוצ'ניק את הסיטקום "מיד-סנצ'ורי מודרן" (אנ') עבור שירות הסטרימינג של "הולו". 

## קישורים חיצוניים
* 

## הערות שוליים

קטגוריה:ויל וגרייס
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מפיקי טלוויזיה יהודים אמריקאים
קטגוריה:תסריטאי טלוויזיה יהודים אמריקאים
קטגוריה:בוגרי אוניברסיטת וסליאן
קטגוריה:אמריקאים שנולדו ב-1964
מקס מוצ'ניק

**ג'ייסון נידורף מוצ'ניק** (באנגלית: **Jason Nidorf Mutchnick**; נולד ב-11 בנובמבר 1965) הוא מפיק טלוויזיה אמריקאי-יהודי. הוא זכה בפרס אמי והיה מועמד מספר פעמים לפרס גלובוס זהב.

## קורות חייו וקריירה
מוצ'ניק נולד בשיקגו, אילינוי, וגדל בבוורלי הילס כבן לאם חד הורית.

הוא החל את דרכו בכתיבה לשעשועונים, "Good Advice" ו-"שנות הקסם". יחד עם דייוויד כהן הוא יצר את הסדרות Boston Common ו-"ויל וגרייס". כמו כן, הוא הפיק וכתב ל-"בוקר טוב מיאמי" והפיק את "Twins", "שטויות שאבא שלי אומר" ו-"Four Kings" ביחד עם כהן. הדמויות הראשיות בסדרה "ויל וגרייס" מבוססות עליו ועל החברה הטובה ביותר שלו, ג'נט. מוצ'ניק, כמו ויל טרומן, הוא הומוסקסואל מוצהר. הוא וכהן הם הבעלים של חברת ההפקות KoMut, ששמה הוא שילוב של שני שמות המשפחה שלהם.

ב-7 ביוני 2006, אמרסון קולג' הכריזה על חניכת מרכז הקמפוס על שם מקס מוצ'ניק, לאחר שזה תרם תרומה גדולה. הדירה של וויל טרומן וגרייס אדלר נמצאת בתצוגה בספריית מכללת אמרסון. הסט נתרם על ידי מוצ'ניק.

מוצ'ניק נישא לבן-זוגו, עורך הדין אריק היימן, ב-25 באוקטובר 2008. בני-הזוג הם אבות לתאומות, איבן ורוז, שנולדו באמצעות אם פונדקאית.

בשנת 2012 מוצ'ניק וכהן יצרו סיטקום באורך של חצי שעה עבור רשת CBS בשם "Partners", אך זו בוטלה עוד באותה שנה.

בשנת 2025 יצר והפיק יחד עם דייוויד כהן את הסיטקום "מיד-סנצ'ורי מודרן" (אנ') עבור שירות הסטרימינג של "הולו". 

## קישורים חיצוניים
* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:ויל וגרייס
קטגוריה:מפיקי טלוויזיה יהודים אמריקאים
קטגוריה:תסריטאי טלוויזיה יהודים אמריקאים
קטגוריה:להט"בים יהודים אמריקאים
קטגוריה:להט"בים אמריקאים
קטגוריה:בוגרי מכללת אמרסון
קטגוריה:אמריקאים שנולדו ב-1965
מתתיה גרג'י

רבי **מתתיה גרג'י** (1842, הראת – 29 בנובמבר 1917, י"ד בכסלו תרע"ח, ירושלים) היה פוסק, פרשן מקרא ומשנה, כרוניקאי, וממנהיגי קהילת יהודי הראת בסוף המאה ה-19. הוא עלה לארץ ישראל בהליכה מאפגניסטן בשנת 1906 ביחד עם משפחתו והתיישב בירושלים.

## קורות חייו
מתתיה נולד ללאה ומרדכי גרג'י בשנת 1842 בעיר הראת שבאפגניסטן, בן למשפחה של רבנים מאנוסי משהד שהיגרו לעיר בשנת 1840 כדי שיוכלו לשוב ליהדותם. בנעוריו הוא זכה לחינוך מסורתי מקיף, ובהמשך שימש כדרשן, מורה וכאחד ממנהיגי קהילת יהודי הראת. כמנהיג קהילתי הוא נהג לעיתים לייצג את יהודי הראת בפני השלטונות האפגנים. כמו רבנים חשובים אחרים בקרב הקהילות היהודיות דוברות הפרסית הוא זכה לתואר מולא.

בשנת 1896 ר' גרג'י ובנו אשר גרג'י ערכו עלייה לרגל לירושלים מאפגניסטן, במסע שלקח עשרה שבועות. לאחר ביקורו בירושלים, בה שהה כשלושה חודשים, הוא חזר לקהילתו בהראת. בשנת 1906 יצא שוב מאפגניסטן, עלה לארץ ישראל באופן סופי והתיישב בשכונת הבוכרים בירושלים. בשנת 1908 מונה לרב הראשי של הקהילות הבוכרית והאפגנית בעיר. יהודים בוכרים אמידים מימנו את הוצאתם לאור והדפסתם של ספריו.

ספריו כוללים את ספר "תהילות דוד" שכולל אוסף של דרשות על ספר תהילים, "ספר בית המקדש" שכולל פרשנות על המשנה, וספר "עונג לשבת" שכולל פרשנות ארוכה על התורה וספרי הנביאים. ספר "עונג לשבת" בן שלושה החלקים היה רחב-ההיקף בחיבוריו, ובאה בו לביטוי ידיעתו המעמיקה של הספרות היהודית לדורותיה. הספר יצא לאור בשלוש מהדורות, האחרונה שבהם יצאה לאור בשנת 2010. בראייה היסטוריוגרפית חיבורו החשוב ביותר הוא "קורות זמנים", כרוניקה יחידה במינה שמתארת את תולדותיה של קהילת יהודי הראת במאה ה-19 לאורך המאורעות הרבים שעברו עליה כחלק מהתהפוכות השונות של ההיסטוריה האפגנית. הכרוניקה נכתבה מנקודת מבטה של קהילה קטנה המנסה לשרוד ולעבור את המאורעות הגדולים, עלילות דם רבות ומקרי דיכוי. הכרוניקה קיימת בשתי גרסאות, אחת נכתבה בתקופת המאורעות עצמן, והשנייה חוברה בשנת 1913 בעוד שר' גרג'י בירושלים. הגרסה השנייה כוללת גם תיאורים של שנותיו של המחבר בארץ ישראל.

ר' מתתיה גרג'י נפטר בירושלים בי"ד בכסלו תרע"ח. כמה מבניו, ביניהם הרב יוסף גרג'י והרב אשר גרג'י, היו לרבנים בהראת ובירושלים.

## ספריו בדפוס
*ר' מתתיה גרג'י, **עונג לשבת**, ירושלים, תשל"ו.
***קורות זמנים : להרב מתתיה גרג'י מאפגאניסטאן**, מהדיר: ראובן קשאני, ירושלים, תשל"א (1970).

## לקריאה נוספת
*ראובן קשאני, קורות זמנים להרב מתתיה גרג'י מאפגאניסטאן, שבט ועם ו', סדרה שנייה, תשל"א (1971), עמ' 136–159.
*ראובן קשאני, **מסעות הרב מולא מתתיה גרג'י מאפגניסטן לארץ ישראל**, שבט ועם ד (תשמ"א), עמ' 263–289.

## קישורים חיצוניים
*Ben Zion Yehoshua-Raz. "Garjī, Mullāh Mattityah." Encyclopedia of Jews in the Islamic World. Executive Editor Norman A. Stillman. Brill Online, 2013.
* 

## הערות שוליים

קטגוריה:ישראלים ילידי אפגניסטן
קטגוריה:פרשני המקרא
קטגוריה:אנשי העלייה השנייה
קטגוריה:יהודים הקבורים בהר הזיתים: חלקת הספרדים
קטגוריה:ילידי 1842
קטגוריה:ארץ-ישראלים שנפטרו ב-1917
קטגוריה:רבנים משהדים
סילביו מיקאלי

**סילביו מיקאלי** (נולד ב-13 באוקטובר 1954) הוא חוקר איטלקי-אמריקאי בתחום מדעי המחשב והקריפטוגרפיה. זוכה פרס טיורינג לשנת 2012 (יחד עם שפי גולדווסר).

הוא משמש כפרופסור למדעי המחשב והנדסת חשמל ב-MIT החל מ-1983, וחוקר במעבדה של המכון למדעי המחשב ובינה מלאכותית. מחקרו מתרכז בתאוריה של הקריפטוגרפיה ושל אבטחת המידע.

## קורות חיים
מיקאלי נולד ב-13 באוקטובר 1954 בעיר פלרמו שבאיטליה. קיבל ב-1978 את התואר הראשון במתמטיקה  מאוניברסיטת לה ספיאנצה ברומא. ב-1982 קיבל תואר דוקטור במדעי המחשב מאוניברסיטת קליפורניה בברקלי. המנחה שלו בעבודת הדוקטורט היה מנואל בלום.

מיקאלי ידוע בעיקר בשל עבודתו בנושאי הצפנת מפתח ציבורי, פונקציות פסבדו אקראיות, חתימה דיגיטלית והעברה עלומה והוא נחשב אחד ממציאי הרעיון של הוכחה באפס ידע.

ב-2017 ייסד את אלגורנד, פלטפורמת בלוקצ'יין.

### פרסים
ב-1993 זכה בפרס גדל.

ב-2007 נבחר כחבר האקדמיה הלאומית למדעים של ארצות הברית, וכעמית באגודה הבינלאומית למחקר קריפטוגרפי. בנוסף הוא חבר באקדמיה הלאומית להנדסה ובאקדמיה האמריקאית לאמנויות ולמדעים.

קיבל את פרס טיורינג לשנת 2012, יחד עם שפי גולדווסר, על עבודתם בתחום הקריפטוגרפיה. כחלק מעבודתם טבעו את המושג הצפנה הסתברותית.

בשנת 2017 קיבל את פרס חזית הידע.

## קישורים חיצוניים

* 

* 

## הערות שוליים

קטגוריה:מדעני מחשב אמריקאים
קטגוריה:סגל המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת קליפורניה בברקלי
קטגוריה:קריפטוגרפים אמריקאים
קטגוריה:זוכי פרס גדל
קטגוריה:זוכי פרס טיורינג
קטגוריה:זוכי פרס חזית הידע
קטגוריה:איטלקים חברי האקדמיה הלאומית למדעים של ארצות הברית
קטגוריה:חברי האקדמיה הלאומית להנדסה של ארצות הברית
קטגוריה:בוגרי ספיינצה – אוניברסיטת רומא
קטגוריה:אמריקאים שנולדו ב-1954
קטגוריה:איטלקים שנולדו ב-1954
לזלי ג'ורדן

**לזלי אלן ג'ורדן** (באנגלית: **Leslie Allen Jordan**; 29 באפריל 1955 – 24 באוקטובר 2022) היה מחזאי ושחקן אמריקאי, זוכה פרס אמי.

## ביוגרפיה
ג'ורדן נולד בטנסי שבארצות הברית, למשפחה נוצרית-בפטיסטית. אביו מת בתאונה צבאית בהיותו בן 11 שנים.

ג'ורדן היה ידוע בעיקר בזכות עבודתו בטלוויזיה, הכוללת הופעות אורח ב"לויס וקלארק: הרפתקאותיו החדשות של סופרמן", "מסע בין כוכבים: וויאג'ר", "קרוליין בעיר", "ריבה", "בוסטון פאבליק", "בוסטון ליגל", "נאש ברידג'ס", "קרובים רחוקים מאוד", "Any Day Now" , ותפקיד משנה ב-"*Hearts Afire*". בנוסף, הופיע בסדרה "אימה אמריקאית" בעונה השלישית, השישית והתשיעית.

בשנת 2007 הוא הופיע בדרמה הקומית "בטי" בתפקיד סלבריטאי בשם קווינסי קומבס. באותה השנה גם כיכב ב-"סודות חבויים" סדרת דרמה ברשת The CW. בשנת 1990, גילם את דמותו של מנהל אתר הסקי בסרט "*Ski Patrol*".

ג'ורדן היה גם שחקן תיאטרון ומחזאי. אחת ההופעות הידועות ביותר שלו על הבמה היא כאשר גילם את הדמות Brother Boy במחזה "*Sordid Lives*", תפקיד שלימים ביצע שוב, בסרט פולחן באותו השם. ג'ורדן שב לגלם את אותה הדמות בסדרת הספין אוף "*Sordid Lives: The Series*" בערוץ לוגו. הוא כתב וכיכב במחזה האוטוביוגרפי "*Lost in the Pershing Point Hotel*", שאף הוא זכה לעיבוד קולנועי. לאחרונה הוא יצא לסיבוב הופעות ברחבי ארצות הברית, במופע יחיד קומי בשם "*Like a Dog on Linoleum*", שזכה לביקורות חיוביות מאוד.

ג'ורדן כיכב בפרק הפיילוט של "*Laugh Out*", תוכנית הטלוויזיה הקומית - להט"בית - אינטראקטיבית הראשונה בעולם. ג'ורדן תיאר את חוויותיו, כנער מתבגר זעיר ונשי בדרום ארצות הברית ובעסקי השעשועים, בהצגת יחיד אוטוביוגרפית, בשם "*My Trip Down the Pink Carpet*". לאחר כמה חודשים של הופעות הרצה ברחבי ארצות הברית, המופע נפתח רשמית בתיאטרון *Midtown Theater* שבאוף ברודוויי ב-19 באפריל 2010. המופע הופק על ידי חברתו של ג'ורדן לילי טומלין. בראיון בתוכנית *The Paul O'Grady Show*, ג'ורדן הודיע כי בכוונתו להציג את המופע שלו בתיאטרון *Apollo Theatre* שבלונדון.

בשנת 2021 שיחק בסדרה הקומית של רשת פוקס; "*Call Me Kat",* את דמותו של פיל. באותה שנה גילם את צ'ארלס בעונתה השנייה של הסדרה הקומית "מיוחד" מבית נטפליקס.

## חיים אישיים
ג'ורדן היה הומו גלוי. עבר ללוס אנג'לס בשנות השמונים ועם פרוץ מגפת האיידס בסוף שנות ה-70 של המאה ה-20 היה פעיל בארגונים שונים שסייעו לחולי איידס מהקהילה הגאה. לאורך חייו נאבק בהתמכרויות לאלכוהול ולסמים.

נהרג ב-24 באוקטובר 2022 בתאונה בהוליווד שבלוס אנג'לס, כשהתנגש עם רכבו בצד של בניין, וההשערה היא שסבל ממצב חירום רפואי בעת הנהיגה.

## פרסים
* ג'ורדן היה ידוע בעיקר בשל תפקידו כיריבה היומרני של קארן ווקר, בעל המיניות המעורפלת, בברלי לזלי, בסדרה "ויל וגרייס". על תפקיד זה הוא קיבל פרס אמי לשחקן האורח הטוב ביותר בסדרת קומדיה בטקס פרסי האמי השנתי ה-58 בשנת 2006.
* בשנת 2021, קיבל את פרס GALECA (איגוד מבקרי הבידור של הקהילה הגאה) על הקריירה שלו.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:קומיקאים אמריקאים
קטגוריה:מחזאים אמריקאים
קטגוריה:להט"בים אמריקאים
קטגוריה:שחקנים הומוסקסואלים
קטגוריה:זוכי אמי בפריים טיים: שחקן אורח בקומדיה
קטגוריה:הרוגי תאונות דרכים בארצות הברית
קטגוריה:אמריקאים שנולדו ב-1955
קטגוריה:אמריקאים שנפטרו ב-2022
מערת הסנהדרין הקטנה

**מערת הסנהדרין הקטנה** היא מערת קבורה הממוקמת סמוך לקברו של שמעון הצדיק, בשכונת שמעון הצדיק בירושלים.

במערה ישנם 26 כוכי קבורה, בהם נקברו על פי המסורת 26 מחברי הסנהדרין. במתחם קיימות עוד מערות קבורה. אליעזר גרייבסקי כתב על המערה:
:"קבלה היא בידם, כי הקברים ההם הם קברי הסנהדרין, יען מספר הכוכין הוא כמנין הסנהדרין. אך לא נודע להם על ברור, איזה סנהדרין מנוחתם כבוד פה, כי בכל דור ודור היו סנהדרין שונים"

בשנת 1889 כתב יום טוב ליפא ווייס על המקום:
:"וכעת נשאתי את ידי בעה"י לתקן המערות סנהדרי קטנה ... והם שמנה חדרים חדר לפנים מחדר וגם פרוזדור א' ועד היום היו המערות למושב הישמעאלים המה וחמוריהם ובהמתן, אשר היו מלאים צואה ואשפה, ועשיתי חומה בדלתי ברזל לסגור וגם עשיתי חלונות ופניתי חמשה חדרים מן הצואה והאשפה והאבנים והעפר אשר הם נקיים וגם חצבתי דלת א' למעלה הרבה מקומת אדם ועי"ז יאיר שם מעט אור החמה ויבא לשם אויר שיוכל להאיר עכ"פ אור הנר, וכה יבואו שמה לערוך תפילה ותחנה אשר עד היום לא הי' אפשר לאיש לבוא שמה להתפלל עבור הצואה ואשפה. והוצאה מן המערה סנהדרין עלה לסך חמשה ועשרים נאפאליאן וגם עשיתי בהפרוזדור סנהדרין הנ"ל מקוה מים לטבול הבאים שמה להתפלל"

לאחר מלחמת ששת הימים שופץ האתר יחד עם קבר שמעון הצדיק על ידי משרד הדתות. במאי 1969 הוכרז המקום כמקום קדוש בתקנות של שר הדתות וקביעה זו נכפלה בתקנות שתוקנו מכוח חוק השמירה על המקומות הקדושים, תשמ"א-1981.

כיום המערה סגורה ונעולה וניתן להיכנס אליה בתיאום עם מנהלי האתר. בנוסף, מדי שבוע נערכת במקום תפילת מקובלים.

## ראו גם
*קברי הסנהדרין

## הערות שוליים

קטגוריה:ירושלים: מערות קבורה
קטגוריה:קברי צדיקים בירושלים
קטגוריה:מזרח ירושלים
אוסוולדו רומברג

**אוסוולדו רומברג** (בספרדית: **Osvaldo Romberg**; 28 במאי 1938 – נובמבר 2019) היה אמן ישראלי יליד ארגנטינה.

## ביוגרפיה
אוסוולדו רומברג נולד בבואנוס איירס, ארגנטינה בשנת 1938 למשפחה ציונית. בנעוריו היה חבר בתנועות נוער כגון השומר הצעיר. בסוף שנות ה-50 שירת בצה"ל במסגרת הנח"ל והיה בהכשרה חקלאית בכפר סאלד. לאחר שובו לארגנטינה השלים לימודי אדריכלות. בשנת 1969 הגיע לישראל בשנית, ככתב של שבועונים ארגנטינאים. בשנת 1973 עלה לישראל עם משפחתו ושימש כמרצה במחלקה לאמנות ב"בצלאל". לאחר מרד הסטודנטים במוסד, התמנה לראש המחלקה לאמנות.

לצד יצירתו רומברג הרבה לעסוק במחקר תאורטי של אמנות. בשנות ה-2000 הקים רומברג את גלריית "White Box Gallery" בניו יורק, ארצות הברית ואת "Slought Foundation" בפילדלפיה. בשנת 2012 הקים את מרכז האמנות והקולנוע הנסיוני "הבאר" בבאר שבע.

עבודתו המוקדמת, עד שנת 1965, נשאה אופי אקספרסיוניסטי. בשנות ה-70 יצר רומברג את פרויקט "מאלטמירה למאנה", ובו ציורים שעסקו בניתוח צבעוני וסמנטי של יצירות אמנות מתולדות האמנות המערבית. ב"הקדוש מתיו והמלאך (בעקבות קאראווג'ו)" (1976), לדוגמה, יצר רומברג ניתוח טקסונומי-צבעוני של ציורו של קרווג'יו. בסדרת הציורים "פרדיגמה" משנות ה-80, עשה שימוש ביצירות האמנות כמצע תחתון לציור קונסטרוקטיביסטי. החל משנות ה-80 של המאה ה-20 יצר גם פסלים ומיצבים העושים שימוש בדימויים אדריכליים. ב"פורום רומנום" (1991-1988), לדוגמה, יצר תבליטי עץ על פי דגם הפורום הרומאי, שלוו בתצלומים. במחצית שנות ה-90 עשה בעבודותיו שימוש בסטרוקטורות גדולות מעץ, התלויות מתקרת אולם התצוגה. על אף המראה האוטופי של עבודות אלו ואחרות, יצירותיו שאפו לבחון מחדש, לעיתים במבט אירוני, את ערכי האמנות המערבית.

רומברג נפטר בנובמבר 2019.

## לימודים
*1955 המכללה הלאומית, בואנוס איירס, ארגנטינה
*1956 - 1962 הפקולטה לאדריכלות, אוניברסיטת בואנוס איירס, ארגנטינה

## הוראה
*1972-1971 אוניברסיטת טוקמן, בואנוס איירס, ארגנטינה
*1992-1973 בצלאל, אקדמיה לאמנות ועיצוב, ירושלים
*1983-1979 ראש המחלקה לאמנות, בצלאל, אקדמיה לאמנות ועיצוב, ירושלים
*1985-1983 מרצה אורח, אוניברסיטת דלאוור, ארצות הברית
*1992 מרצה אורח, מכללת ברוקלין, ניו יורק, ארצות הברית
*2012-1994 תוכנית התואר השני, האקדמיה לאמנות של פנסילבניה, פנסילבניה, ארצות הברית
*2005-2002 מרצה אורח, המחלקה לאנגלית, האקדמיה לאמנות של פנסילבניה, פנסילבניה, ארצות הברית

## פרסים
*1967–1968, גראן פרימו נסיונל ארגנטינה
*1974 פרס פרימו בנסון והדג'ס, ארגנטינה
*1992 פרס סנדברג לאמן ישראלי, מוזיאון ישראל, ירושלים
*2004 פרס הלימן לאמן ומרצה, סווארת'מור קולג', פנסילבניה

## קישורים חיצוניים
* אתר האמן 
* 

## הערות שוליים

קטגוריה:ציירים ישראלים
קטגוריה:פסלים ישראלים
קטגוריה:סגל בצלאל
קטגוריה:ישראלים ילידי ארגנטינה
קטגוריה:עולים בשנות ה-1970
קטגוריה:ישראלים שנולדו ב-1938
קטגוריה:ישראלים שנפטרו ב-2019
שלי מוריסון

**שלי מוריסון** (נולדה **רחל מִטראני**; באנגלית: **Shelley Morrison**; 26 באוקטובר 1936 – 1 בדצמבר 2019) הייתה שחקנית יהודייה-אמריקאית.

מוריסון הופיעה בתיאטרון ובטלוויזיה מאז ראשית שנות ה-60, בעיקר כשחקנית אופי בתפקידים אתניים. התפקיד הבולט ביותר שלה היה כעוזרת הבית רוזאריו סלזר בסדרת הטלוויזיה הקומית של NBC "וויל וגרייס", בשנים 1999–2006. היא הייתה שחקנית קבועה בסיטקום *The Flying Nun* בו גילמה דמות של נזירה בשם סיקסטו שמדברת באנגלית משובשת; היא המשיכה והופיעה בתפקידי אורח בטלוויזיה, ומאז 1982 היא הופיעה בתפקיד אורח חוזר באופרת הסבון "*General Hospital*".

## ביוגרפיה
### ראשית חייה
מוריסון נולדה בשם "רחל מ*ִ*טראני" בעיר ניו יורק, בתם היחידה של יהודים ספרדים. היא גדלה בברונקס, ניו יורק, בבית דובר ספרדית. אביה, מאוריס מוריס, היה יצרן בגדים. מוריסון עברה לקליפורניה עם הוריה בשנת 1946.

### קריירה
מוריסון פנתה ללימודי משחק ב-*Los Angeles City College*, וקיבלה תפקידים בסרטים *Divorce American Style* ו-*How to Save a Marriage (And Ruin Your Life)*.

בשנים 1965–1967 היא הופיעה ארבע פעמים כאינדיאנית בשם לינדה עצים-קטנים, בסדרת הטלוויזיה מסוגת מערבון של רשת NBC "*Laredo*", בפרקים "*Yahoo*", "*Jinx*", "*No Bugles, One Drum*", ו-"*Split the Difference*". ב-1967 הופיעה בסרט "גירושין בנוסח אמריקה לצידה של דבי ריינולדס.

ב-1994 גילמה את לופה בדרמת הטלוויזיה של CBS "זעקות מהלב" לצדה של פטי דיוק.

תפקידה המזוהה ביותר של מוריסון הוא כעוזרת בית מאל סלוודור בשם רוזאריו אינז קונסואלו יולנדה סלזר, בסיטקום "ויל וגרייס" של רשת NBC. היא הופיעה ב-68 פרקים במהלך השנים 1999–2006. התפקיד נוצר במקור לצורך הופעה חד-פעמית קצרה, אבל רוסאריו הייתה כל כך פופולרית בקרב הצופים, ובסופו של דבר הדמות הפכה לקבועה בסדרה. בנוסף למריבות עם מעסיקתה המופקרת והמפונקת קארן ווקר (מייגן מולאלי), רוסאריו התחתנה עם ידידה ההומו של קארן ג'ק מק'פרלנד (שון הייז) כדי למנוע את גירושה הממשמש ובא.

מתוך כ-25 הופעות בסרטי קולנוע ועוד 200 הופעות בטלוויזיה, מוריסון גילמה דמות של עוזרת בית או מנהלת משק בית ב-32 מקרים נפרדים. רק לאחר שמוריסון הודיעה לסוכן שלה לא להציע לה עוד תפקידים של עוזרת, הגיעה אליה ההצעה להשתתף ב-"ויל וגרייס".

### מאבקה במחלת הסרטן
לאחר שחלתה בסרטן השד ב-1988 היא עברה קטיעה של גוש, וכאשר הסרטן חזר בשנת 1998 היא עברה כריתת שד מלאה. היה לה סרטן הריאה, והיא עברה ניתוח להסרת השליש העליון של הריאה הימנית שלה. היא גרה עם בעלה מזה שנים רבות, וולטר דומינגז, אמריקאי ממוצא מקסיקני, בדירת שלוש קומות בלוס אנג'לס - אותה הדירה שבה התיישב אביה עם משפחתו, חמישה עשורים קודם לכן.

היא תמכה במועמדותו של חבר בית הנבחרים של ארצות הברית דניס קוצ'יניץ' בבחירות לנשיאות ארצות הברית 2008, הייתה פעילה למען גיוס כספים, תרמה למסע הבחירות שלו, וגייסה קולות בשבילו.

זמן קצר לפני מותה, מוריסון חשפה כי היא אובחנה שוב עם סרטן ריאות, אלא שהיא נמצאת עכשיו במצב של הפוגה. סרטן השד שלה, שעבורו היא טופלה ב-1988 ו-1998, חזר. היא נפטרה בלוס אנג'לס, קליפורניה ב-1 בדצמבר 2019.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים אמריקאים
קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
סלוג'ר

**סלוּג'ר** (ברומנית: **Sluger**, או, נדיר יותר, "סולג'ר"- Sulger) היה תפקיד מנהלי ותואר היסטורי של בויאר - דרגטור - בחצרות השליטים של הנסיכויות הרומניות ולאכיה ומולדובה בימי הביניים ועד לתקופה המודרנית. הסלוג'ר עסק באספקת הבשר (ולפעמים גם הנרות ובחלוקתו בחצר ובצבא.   
הסלוגר דאג גם אספקת המזון לשליחים הרשמיים הטורקים או הטטרים 
הסלוג'ר הראשי נשאר "ול סלוג'ר" או "מארה סלוג'ר", כלומר "הסלוג' הגדול".
התפקיד דמה בערך לזה של ה Intendant או Master of the larder. מקור המילה "סלוג'ר" הוא במילה הסלאבית "סלוז'אר" שמשמעותה "משרת, שרת"
לפי סקריבן (1939) הסלוג'ר הגדול נמנה עם שמונת הבויראים שהרכיבו את מועצת הנסיכות- הדיוואן, והוא ישב בין הסרדאר ובין הז'יטניצ'ר.  
 
בוולאכיה הסלוג'ר הגדול היה צריך להביא בשר, ביוחד בשר בקר לחצר השליט. האזכור הראשון של התפקיד בוולאכיה הוא מ-7 בנובמבר 1480. במולדובה תועד התפקיד לראשונה ב-13 ביוני 1456.
המילה "סולג'יו" משמעותה ברומנית המס על שחיטת פרות או כבשים, לפי מקורות מסוימים הסלוג'ר היה אחראי גם על גביית מס זה.
פרט לסלוג'ר הגדול היו קיימים גם תארים נמוכים יותר: סלוג'ר בדרגה שנייה וסלוג'ר בדרגה שלישית
אחרי 1738 התואר נשאר סמלי בלבד.
אחרי הנהגת  התקנון האורגני במאה ה-19 המילה "סלוג'ר" תאמה דגאות "סגן" או סגן משנה".

## לקריאה נוספת

* Mihai Ţipău *Domnii fanarioţi în Ţările Române*, Mică Enciclopedie,  Editura Omonia,  Bucureşti 2008
* Eugenia Dima, Doina Cobeţ, Laura Manea, Elena Dănilă, Luminiţa Botoşineanu (Universitatea  Al. I. Cuza" din Iaşi) Gabriela E Dima, Andrei Dănilă DexX 2008


## קישורים חיצוניים
* dexonline  מילון מוסבר של השפה הרומנית ברשת 2013-2004
* צוות מאוניברסיטת א.י.קוזה ביאשי-מילון מוסבר של השפה הרומנית DexX 2008    

## הערות שוליים

קטגוריה:רומניה: היסטוריה: דרגטורי